Договор за балансиране

с търговец на електрическа енергия

№ ………… / ……………………

Днес, …………………… в гр. София, между:

**„ЕЛЕКТРОЕНЕРГИЕН СИСТЕМЕН ОПЕРАТОР“ ЕАД (EСО ЕАД)**, регистрирано в Търговския регистър на Агенцията по вписванията, с ЕИК 175201304, със седалище и адрес на управление 1618, гр. София, бул. „Цар Борис III“ №201, Столична община - район „Витоша“, представлявано от Ангелин Цачев - изпълнителен директор, наричано по-долу НЕЗАВИСИМ ПРЕНОСЕН ОПЕРАТОР /НПО/ от една страна,

и

……………….……………………………………………………………………….…………………., регистрирано на пазара на балансираща енергия като **Търговец**, идентификационен номер на търговски участник ………………………………………….., съгласно известието за приемане на заявлението за регистрация с адрес на управление …………………………….…………….……………….………………………………………………,

……………………………………………………………………………………………………………

Притежаващо лицензия №….………………………..……/…………..………………….., с ЕИК ………………….…………. в Търговския регистър при Агенция по вписванията, представлявано от ………………………………………………………..………….……… - …………………………………………………………………………………………………………, наричано по-нататък търговски участник (ТУ) от друга страна,

се сключи настоящият договор.

## Предмет на договора и условия за влизането му в сила

### Този договор се сключва на основание Правила за търговия с електрическа енергия **(„ПТЕЕ“)** с всички техни последващи изменения и допълнения.

### Предмет на настоящия Договор са сделките за компенсиране на разликата между валидираните от НПО агрегирани графици за количествата закупена и продадена електрическа енергия на всички пазарни сегменти за всеки период на сетълмент.

### Определянето на количествата енергиен недостиг и енергиен излишък се извършва в съответствие с ПТЕЕ.

### Определянето на цените за енергиен недостиг и енергиен излишък се извършва в съответствие с ПТЕЕ.

### Договорът за балансиране влиза в сила след подписване от двете страни и след кумулативното изпълнение на следните условия.

#### ТУ да е предоставил гаранционно обезпечение съгласно Инструкция по чл.184, ал.1 от ПТЕЕ, публикувана на сайта на НПО.

#### ТУ да е вписан в регистъра на търговските участници със статус „активен”, поддържан на сайта от НПО.

1.6. Договорът е със срок на действие до края на календарната година, през която е сключен.

1.7. Договорът автоматично се продължава и за всяка следваща календарна година, в случай, че никоя от страните не е поискала писмено неговото прекратяване до 30-ти ноември на съответната календарна година.

## Права и задължения на НПО

### НПО извършва необходимите действия за регистриране на търговските участници на пазара на балансираща енергия, съгласно изискванията на ПТЕЕ.

### НПО сключва договори с доставчици на балансираща енергия, с цел покупка и продажба на балансираща енергия, за да покрива небалансите на координаторите на балансиращи групи и търговски участници, които отговарят самостоятелно за своите небаланси.

### НПО определя количествата електрическа енергия за регулиране на ЕЕС, които се предоставят/компенсират от доставчиците на балансираща енергия, както и общия енергиен недостиг и общия енергиен излишък за всеки период на сетълмент,

### НПО изготвя дневни извлечения за сетълмент в срок от три работни дни след края на седмицата, за дните от понеделник до неделя включително за предходната календарна седмица, за които ТУ се информира от системата за администриране на търговията с електрическа енергия, която е достъпна на сайта на НПО. Тези извлечения се изготвят само в случай, че са постъпили валидирани данни от средствата за търговско измерване, от всички оператори на електрически мрежи и собственици на измервателни уреди, отговорни за предоставяне на данни на НПО.

### НПО изготвя обобщени извлечения за сетълмент за съответния календарен месец в сроковете, съгласно ПТЕЕ и ги изпраща на ТУ по електронна поща. В случай че ТУ няма небаланс за периодите на сетълмент в рамките на календарния месец, извлечение за сетълмент не се изпраща.

### НПО за всеки отчетен период издава и изпраща фактури на ТУ, който е отговорен за финансовия сетълмент, за реализирания енергиен недостиг и продадена балансираща енергия.

### Отчетният период е един и обхваща сделките с балансираща енергия от първо до последно число на календарния месец.

### При забавено изпълнение на задълженията за плащане по този договор, НПО усвоява предоставеното му обезпечение до размера на главницата, неустойката за забава и такси и разноски по усвояването, за което информира последващо ТУ с писмо по факс или по електронна поща.

### НПО няма задължение да оттегли отправено искане за усвояване на банкова гаранция, ако преди неговото удовлетворяване получи плащане от ТУ. При оттегляне, всички такси и разноски във връзка с искането за усвояване на банковата гаранция и възстановяване на платената сума, са за сметка на ТУ.

### ТУ е длъжен да предостави ново гаранционно обезпечение под формата на банкова гаранция и/или депозит в полза на НПО в срок от 2 (два) работни дни от уведомлението за искане за инкасиране на гаранцията или усвоен депозит.

### Възстановяване на суми при допълнително поискано обезпечение в рамките на месеца се извършва на първия работен ден, следващ деня на изпращане на уведомлението от НПО само под формата на депозит, съгласно инструкцията по чл. 184, ал.1 от ПТЕЕ.

### В случай че плащането за реализираните небаланси не е осъществено в срок и/или не е възстановена изискуемата сума по гаранционното обезпечение по т.2.10 и т.2.11 НПО има право да предприеме действия по отстраняване на ТУ от пазара на eлектрическа енергия, съгласно процедурата в ПТЕЕ.

### В случай на аварийна ситуация и/или непреодолима сила, търговските участници предприемат необходимите мерки за съгласуване на графици за покупка и продажба, които да отчитат променените обстоятелства за следващия период на доставка.

### НПО не прекратява и не променя графици на търговските участници, в случаите на т.2.13 след регистрирането им.

##  Права и задължения на ТУ

### ТУ извършва необходимите действия, за регистриране на пазара на балансираща енергия, чрез изпращане на заявление за регистрация по образец, публикувано на сайта на НПО.

### ТУ, който е отговорен за финансовия сетълмент, на база извлеченията по т. 2.4 и т. 2.5, за всеки отчетен период издава и изпраща фактури на НПО за реализирания енергиен излишък и продадената балансираща енергия.

### ТУ изпраща данните, свързани с договорените количества по графиците за обмен, съгласно сроковете, указани в „График за изпълнение на дейностите и обмен на информация в системите за администриране на пазара за пазарен сегмент ден напред и в рамките на деня“, и „Инструкции за известяване и валидиране на търговски и производствени графици за пазарен сегмент ден напред и в рамките на деня“ публикувани на сайта на НПО.

### ТУ изпълнява техническите изисквания по отношение на средствата за комуникация, посочени в Известието за приемане на заявлението за регистрация, относно поддържането, предаването и съхранението на данни във връзка с участието на пазара на балансираща енергия.

### ТУ урежда в срок финансовите си задължения и същевременно поддържа в необходимия размер гаранционно обезпечение, определено от НПО, съгласно Инструкция по чл.184, ал.1 от ПТЕЕ.

### ТУ се задължава да изпраща балансирани графици, така, че покупката по графици, да бъде равна на продажбите по графици след затваряне на пазарен сегмент „в рамките на деня“ и носи отговорност за незатворени позиции и незабавно предоставяне на допълнително обезпечение съгласно инструкцията по чл.184, ал.1 от ПТЕЕ.

### НПО има право, в случаите, когато не са изпълнени изискванията на ПТЕЕ, да поиска промяна в търговските графици, които са задължителни за ТУ.

### В случай на промяна в Графика за изпълнение на дейностите и обмен на информация в системите за администриране на пазара за пазарен сегмент ден напред и в рамките на деня по т.3.3, НПО следва да уведоми ТУ по електронна поща в тридневен срок преди влизането в сила на промяната.

### ТУ изпраща на НПО месечна декларация, до два работни дни преди началото на календарния месец, за прогнозни количества електрическа енергия, която очаква да реализира на всички пазарни сегменти, по вътрешни и външни графици.

## Фактуриране и плащане на балансираща енергия. Неустойки. Обезпечения

### Фактурирането се извършва съгласно дневните и обобщени извлечения за сетълмент, с дата на данъчно събитие - последният ден на календарния месец и се изпращат на ТУ/НПО по факс или по електронна поща, в деня на издаването им.

### Фактурите се издават от НПО и ТУ за количеството балансираща енергия, което са продали за съответния отчетен период, отразено в обобщените извлечения за сетълмент. Оригиналът на фактурата се изпраща по пощата с обратна разписка или по куриерска поща, освен в случаите, когато ТУ се е съгласил да получава електронна фактура.

### В случай на забава на парични задължения по договора, неизправната страна дължи на изправната страна неустойка за забава в размер на 0.05% на ден за всеки ден забава върху стойността на просроченото плащане за периода на забава от деня, следващ падежа по фактурата, до деня на постъпване на дължимата сума по сметката на изправната страна. Когато преведената сума не е достатъчна да покрие лихвите и главницата, първо се погасяват лихвите.

### Плащанията съгласно издадени фактури се извършват чрез директен банков превод с платежно нареждане, по сметки на страните, посочени във фактурите.

### Срокът за плащане на задълженията на НПО по издадена от ТУ фактура е до 20 /двадесето/ число на месеца следващ отчетния, като неполучаването на фактурата в оригинал не освобождава НПО от задължението му да заплати сумите по нея в договорения срок.

### Срокът за плащане на задълженията на ТУ по издадена от НПО фактура е до 15 /петнадесето/ число на месеца следващ отчетния, като неполучаването на фактурата в оригинал не освобождава ТУ от задължението му да заплати сумите по нея в договорения срок.

### Задължението за плащане се счита за изпълнено в срок, ако цялата дължима сума постъпи по банковата сметка на НПО, най-късно до 17:00 часа в деня на падежа, съгласно издадената фактура, а когато денят на падежа е неработен ден - до 17:00 часа на първия следващ работен ден.

### TУ предоставя в полза на НПО неотменяема и безусловна банкова гаранция, по образец, публикуван на сайта на НПО и/или депозит по сметка на НПО.

### Изискуемите суми за гарантиране на плащанията по т. 4.8 при първоначална регистрация,последващите актуализации и допълнителните обезпечения, се определят от НПО, съгласно Инструкция по чл.184, ал.1 от ПТЕЕ.

### НПО има право да изисква актуализация на сумата по т. 4.9, най-малко един път годишно, както и в случаите, съгласно инструкцията по чл.184, ал.1 от ПТЕЕ, включително и предоставяне на допълнително обезпечение, като във всички случаи НПО изпраща уведомление на ТУ.

### Банковите гаранции за съответната година са със срок на валидност до 31 януари на следващата година, като до 15-то число на месец декември на предходната година ТУ е длъжен да предостави нова гаранция и/или документ за удължаване на нейния срок в размера, определен от НПО при годишната актуализация.

### Гаранционните обезпечения в полза на НПО се актуализират и допълват в сроковете, посочени в уведомлението по т. 4.10 и съгласно инструкцията по чл.184, ал. 1 от ПТЕЕ.

### В случай че ТУ не актуализира или допълни размера на предоставеното гаранционно обезпечение в изискуемия срок и размер, НПО има право да го отстрани от пазара на балансираща енергия, съгласно сроковете в ПТЕЕ.

## Оспорване на количества и цени

### НПО изготвя обобщено извлечение за сетълмент, което ТУ има право да оспори в сроковете, съгласно ПТЕЕ.

### В случаите на оспорване по т. 5.1 от този договор, ТУ прилага необходимите документи (справки, обменена информация с НПО).

### НПО проверява повторно данните и при необходимост издава ново/и извлечение/я за сетълмент.

### При наличие на спор по издадено извлечение за сетълмент, след сроковете, посочени в ПТЕЕ, НПО и ТУ издават съответните фактури, съгласно обобщеното извлечение за сетълмент, което е в процес на оспорване и изпълняват задълженията по заплащането им съгласно т.5.6.

### При разрешаване на спора в срока за плащане по фактурите, страните заплащат дължимите суми, като разликите се уреждат чрез данъчно дебитно/кредитно известие.

### В случай че спорът не е разрешен в срока за плащане по издадените фактури, страните заплащат дължимите суми, съгласно издадените фактури. При разрешаване на спора, разликите се уреждат чрез данъчно дебитно/кредитно известие.

### Задълженията по издадените дебитни/кредитни известия се заплащат в срок от 5 (пет) работни дни от получаването им.

## Непреодолима сила

### Обстоятелства на непреодолима сила са непредвидени и непредотвратими събития или комбинация от събития от извънреден характер, извън контрола на страните, възникнали след сключването на договора като, но неограничаващи се до: война, саботаж, въстания, революция, бунт, терористични актове, експлозия, пожар, въздействие на околната среда върху електрически уредби и съоръжения по-големи от оразмерителните по проект, природни бедствия (наводнения, земетресения, мълнии, буря, ураган, торнадо, проливен дъжд, градушка, свличане, срутвания на земни маси, заледявания, и др.), доколкото тези събития пречат за изпълнение на задълженията по настоящия договор.

### Страната, която не може да изпълни задълженията си по договора поради непреодолима сила, е длъжна да уведоми по електронен път/писмено другата страна за настъпването й, в какво се състои непреодолимата сила и края на събитието или обстоятелството във възможно най-кратък срок, но не по-късно от 48 часа от узнаването за непреодолимата сила.

### В случаите по т.6.1, се предприемат действията по т. 2.13 и 2.14.

## Правила за обмен на документи и информация между страните

### В случай че по време на действие на този договор настъпи промяна в представените при регистрацията на пазара на балансираща енергия данни, ТУ уведомява НПО по електронна поща в рамките на 5 (пет) работни дни от възникване на промяната, а впоследствие изпраща документите по пощата.

### Регистрирането на графиците за доставка се извършва съгласно инструкциите на НПО за ползване на системата за администриране на пазара и утвърдените електронни адреси на НПО и ТУ. При технически проблем изпращащата страна изпраща информацията по алтернативен електронен път, като спазва срока за изпращане на съответния документ.

### ТУ се информира за дневните извлечения за сетълмент от системата за администриране на пазара, а обобщените извлечения за сетълмент се изпращат по електронна поща с потвърждение за получаване. В случай че ТУ не е получил обобщено извлечение по електронната поща, той уведомява НПО за това и НПО изпраща същия документ и по факс.

### Фактурите за балансираща енергия, издадени от НПО и ТУ, се изпращат с писмо с обратна разписка или по куриерска поща, освен в случаите когато ТУ се е съгласил да получава електронна фактура.

### Документ, изпратен по електронна поща, се счита за получен в момента на получаване на обратната разписка от сървъра на електронната поща на получателя. Документ, изпратен по факс, се счита за получен в отразения час върху документа, потвърждаващ изпращането му.

### При изпращане на документ по електронна поща и по факс за време на получаване се счита времето на първото получаване на документа.

### Всички документи, неизброени изрично в раздел 7 на този договор, се изпращат по електронна поща с потвърждение за получаване.

### Документ се счита за валиден, ако е подписан или изпратен от съответно упълномощено лице от актуализирания списък на лица в Заявлението за регистрация (за ТУ) и Известието за приемане на заявлението за регистрация (за НПО).

### Документите, изпратени по факс, съдържат име и подпис на лицето, упълномощено да подписва документи, във връзка с участието на пазара на балансираща енергия.

### Документите, изпратени по електронна поща, се считат за валидни, ако са изпратени от електронния адрес на лицата, упълномощени да изпращат съответния документ.

### За целите на документооборота НПО и ТУ поддържат времето на сървърите на електронната поща синхронизирано с часовото време на България.

### Изисквания към сървъра за електронна поща:

#### Системният часовник на сървъра за електронна поща и на прехвърлящия (relay) сървър, ако има такъв, да се поддържа с отклонение по-малко от една минута от DST на часовия пояс, в който се намира България.

### Потвърждение и време за получените съобщения:

#### Когато сървърът за електронна поща е свързан директно към интернет, за време на получаване на съобщенията ще се счита регистрираното време за получаване в сървъра, съдържащо се в обратната разписка - Delivery Receipt. Сървърът трябва да осигурява такава обратна разписка.

#### Когато сървърът за електронна поща е свързан към интернет чрез прехвърлящ (relay) сървър, за време на получаване на съобщенията ще се счита регистрираното време за получаване в прехвърлящия сървър. Последният трябва да осигурява изпращане на разписка, съдържаща времето на получаване на съобщението.

## Прекратяване на Договора за балансиране

### Договорът за балансиране се прекратява:

#### При вписването на ТУ със статус “отстранен” в регистъра на търговските участници, поддържан от НПО.

#### При заличаването на юридическото лице, страна по този договор.

#### При отнемане или прекратяване на лицензията на която и да е от страните по този договор за съответната дейност.

#### По взаимно съгласие между страните.

### НПО има право да прекрати едностранно договора и да отстрани ТУ от пазара на балансираща енергия в следните случаи:

#### При нарушаване от ТУ на условията на договора и ПТЕЕ, за което той е бил писмено предупреден.

#### При неизплатени задължения на ТУ по отношение участието в пазара на балансираща енергия, както и при невнесени, невъзстановени или неактуализирани гаранционни обезпечения.

#### ТУ е обявен в несъстоятелност или е в процес на ликвидация.

## Заключителни клаузи

### Изменение на клаузите на договора и неговите приложения в срока на действие на договора може да поиска всяка от страните. Измененията и допълненията трябва да бъдат само във формата на допълнителни споразумения, подписани от двете страни.

### Страните се съгласяват, всички спорове, породени от този договор или отнасящи се до него, включително спорове, отнасящи се до неговото тълкуване, недействителност, изпълнение или прекратяване, както и спорове за попълване празнота в договора или приспособяването му към нововъзникнали обстоятелства, както и противоречия, претенции или различия, произтичащи от или във връзка с настоящия договор, да се решават по пътя на преговори.

### При непостигане на съгласие, споровете ще бъдат решавани от компетентния съд в гр. София съгласно разпоредбите на действащото българско законодателство.

### Когато документацията и информацията по този договор съдържат данни, представляващи класифицирана информация, се прилага редът, предвиден в Закона за защита на класифицираната информация.

## Банкови сметки на страните

### Име на банка, адрес и банкови сметки на НПО са посочени в сайта и във фактурите, издавани от НПО.

### Име на банка, адрес и банковата сметка на ТУ, от която и при която ще се извършват плащания по този договор:

### ………………………….…………………….……………………………….…………………….……………………………………………………………………………………………………………………….

Неразделна част от Договора са:

Приложение №1 Заявление за регистрация в пазара на балансираща енергия.

Приложение №2 Известие за приемане на заявлението за регистрация.

Приложение №3 Декларация – съгласие за обработване на лични данни.

Този договор е подписан в два еднообразни екземпляра - по един за всяка от страните.

**ЗА НПО ЗА ТЪРГОВСКИЯ УЧАСТНИК**

……………………… ……………………….

АНГЕЛИН ЦАЧЕВ ……………………….

ИЗПЪЛНИТЕЛЕН ДИРЕКТОР ……………………….

**ДЕКЛАРАЦИЯ – СЪГЛАСИЕ**

**ЗА ОБРАБОТВАНЕ НА ЛИЧНИ ДАННИ**

Долуподписаният/ата………………………………………………………………………..…………………………………….с ЕГН…………………., лична карта №……………………….., в качеството си на……………………… на ......................................................................................................., с ЕИК ............................. в Търговския регистър при Агенция по вписванията, със седалище и адрес на управление:.................................................................................................................................,

**Д Е К Л А Р И Р А М Ч Е:**

1. Давам изричното си съгласие в съответствие с изискванията на чл. 6 и чл. 13 от Регламент (ЕС) 2016/679 на Европейския парламент и на съвета от 27.04.2016 г. относно защита на личните данни **„Електроенергиен системен оператор” ЕАД** (ЕСО ЕАД), регистрирано в Търговския регистър на Агенцията по вписванията, ЕИК 175201304, със седалище и адрес на управление: гр. София 1618, бул. „Цар Борис III“ № 201, Столична община – район Витоша, в качеството му на Администратор на лични данни, да обработва моите лични данни по всички допустими от приложимото законодателство начини, с автоматични или други средства, като съм информиран своевременно и изчерпателно от посочения администратор за логиката на всяко автоматизирано обработване на личните ми данни, в случай на наличие на такова. Съгласието се отнася както за предоставените пряко от мен мои лични данни, така и за такива, събрани и/или получени от ЕСО ЕАД в изпълнение на законови и/или договорни задължения на Дружеството или от публично достъпни регистри с информация.
2. Декларирам, че съм запознат с категориите лични данни, които ЕСО ЕАД обработва за мен, а именно лични данни относно физическа идентичност: три имена, единен граждански номер, идентификационен номер на документ за самоличност, имейл адрес, телефон, месторабота.
3. Давам изричното си съгласие личните ми данни да бъдат обработвани от ЕСО ЕАД за целите на договора за балансиране.
4. Уведомен съм, че предоставените от мен лични данни могат да бъдат предоставени и/или разкривани от ЕСО ЕАД, когато това предоставяне и/или разкриване се изисква по закон и/или при необходимост на трети лица – държавни и др. органи, институции и ведомства, при спазване на приложимото законодателство за защита на личните данни.
5. Декларирам, че съм съгласен предоставените от мен лични данни да се съхраняват в законоустановените срокове, но не повече от 20 (двадесет) години.
6. Запознат съм с правото ми на възражение срещу обработването на личните ми данни по чл. 21 от Регламент (ЕС) 2016/679 на Европейския парламент и на съвета от 27.04.2016 г. относно защита на личните данни, чрез изпращане на писмено заявление, подписано от мен, на адрес: гр. София 1618, бул. „Цар Борис III“ № 201, Столична община – район Витоша или на имейл адрес: eso@eso.bg.
7. Запознат съм с правото си да променя или оттегля съгласието си личните ми данни или част от тях да бъдат обработвани за целите на сключения договор, както и да бъдат предоставяни на трети лица с тази цел, чрез изпращане на писмено заявление, подписано от мен, на адрес: гр. София 1618, бул. „Цар Борис III“ № 201, Столична община – район Витоша или имейл адрес: eso@eso.bg. Същевременно, изпълнението на сключения с ЕСО ЕАД договор по какъвто и да е начин не е поставен в зависимост от наличието на съгласие.
8. Декларирам, че цялата предоставена от мен информация е пълна и вярна, както и че предоставям доброволно личните си данни и съм съгласен всички и всякакви мои лични данни да бъдат обработвани, съобразно предвиденото в настоящата декларация, за целите, изрично посочени в настоящата декларация.

**Дата:.…………. Подпис:…………………………….**